Ben Allison
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Ben Allison, amerikansk jazzmusiker, bassist og komponist. Han er utdannet ved New York University. I 1992 var han med på å stifte The Jazz Composers Collective, en musikerdrevet organisasjon som søkte å bidra til kreativitet og nyskaping i jazzen. I 1994 presenterte kollektivet The Herbie Nichols Project, under ledelse av blant andre Allison, som en hyllest til den alt for lite anerkjente pianisten Herbie Nichols.
Allison har ellers samarbeidet med for eksempel Lee Konitz, Clark Terry, Gary Bartz, Kenny Werner, Dave Liebman og Clifford Jordan, foruten at han leder egne grupper.Allison er også kjent som en kulturell aktivist med klare politiske holdninger, og en av gruppene hans bærer navnet Man Size Safe, ironisk «oppkalt» etter et hemmelig hvelv den amerikanske visepresidenten Dick Cheney visstnok har på sitt kontor. Utvalgte utgivelser Seven Arrows (1996)  Third Eye (1999)  Riding the Nuclear Tiger (2001)  Peace Pipe (2002)  Cowboy Justice (2006)  Little Things Run the World (2008) Les mer i Store norske leksikon jazz cool jazz bebop